Erik Ruus
Erik Ruus (aastani 1986 Erik Molodov, pseudonüüm Erik Moldov; sündinud 23. aprillil 1962 Elvas) on eesti näitleja. Ta on lõpetanud 1982. aastal Viljandi Kultuurikooli. Ta töötas aastatel 1982–1984 sovhoosis kunstnikuna. Aastatel 1985–1995 ja 1996–2009 oli ta Rakvere Teatri ning 1995–1996 Endla teatri näitleja. Ta on mänginud filmides ("Vaatleja", 1987; "Ainus pühapäev", 1990; "Tulivesi", 1994; kõik Tallinnfilm), "Päeva lõpus" (2009) ja "Kutsar koputab kolm korda" (2010); telelavastustes "Viimane lend" (1995) ning seriaalides "Õnne 13" (1997–1999), "Ohtlik lend" (2006) ja "Klass: elu pärast" (2010).